devāścā́surāścobháye prājāpatyā́ dikṣváspardhanta té devāásurāntsapátnānbhrā́tr̥vyāndigbhyò'nudanta tè'díkkāḥ párābhavaṃstásmādyā daívyaḥ prajāścátuḥsraktīni tāḥ śmaśānā́ni kurvaté'tha yā āsuryáḥ prācyā́stvadyé tvatparimaṇḍalā́ni té'nudanta hyènāndigbhyá ubhe díśāvántareṇa vídadhāti prā́cīṃ ca dákṣiṇāṃ caitásyāṃ ha diśí pitr̥lokásya dvā́raṃ dvāraìvaìnam pitr̥lokam prápādayati sraktíbhirdikṣu pratitíṣṭhatī́tareṇātmánāvantaradíkṣu tádenaṃ sárvāsu dikṣu prátiṣṭhāpayati